Microfichas dun volume de 1996 do ICES Journal of Marine Science.
O **microfilme** é un sistema analóxico e fotográfico para a conservación, xestión e difusión de documentos. Foi inventado en 1859 en París por René Dagron.

A súa produción está sometida a un alto grao de normalización, tanto na súa metodoloxía como nos materiais empregados e un estrito control dos produtos resultantes.

O seu obxectivo é obter unha reprodución exacta do documento orixinal, representado nun grao de redución determinado e coñecido, sobre un soporte fotográfico normalizado e cuxa posición dentro dunha serie documental poida establecerse.

Todo isto fai que cada unha das súas imaxes teña un valor individual e que as institucións e mesmo os gobernos dalgúns países acepten o microfilme como un documento con valor probatorio nos xulgados.

Microficha
----------

Lector de microfichas, en Boston.
A **microficha** é unha variante plana, que resolve as dificultades de mantemento das bobinas. Ambos formatos tiñan a vantaxe de reproducir unha gran cantidade de información nun pequeno volume. Até a chegada dos métodos dixitais ou electrónicos, era a solución máis empregada para reducir o volume de documentos en papel ou para distribuír documentos raros ou preciosos, dos que a consulta con demasiada frecuencia do orixinal podía contribuír á súa deterioración. Tiñan a desvantaxe de que tanto as bobinas de microfilme como as microfichas estaban suxeitas a un desgaste considerable debido á súa manipulación.

Tamén tiña unha función militar, debido á posibilidade de transportar en segredo unha gran cantidade de información. Antes da aparición de Internet, as microfichas usábanse na industria para poñer a disposición debuxos técnicos e identificar compoñentes. O método permitiu deixar unha copia da Biblia na lúa en só catro centímetros cadrados. A pesar da súa boa fiabilidade, o formato analóxico do soporte non permite procuras automatizadas.

Notas
-----

1. ↑  "Dicionario; microfilmar". *Real Academia Galega*. Consultado o 2023-06-20.
2. ↑  Véxase a descrición da norma ISO en «ISO 6199:2005: Micrographics - Microfilming of documents on 16 mm and 35 mm silver-gelatin type microfilm - Operating procedures» na web do www.iso.org
3. ↑  "Lector de Microfilm ; Museo de Tecnologías de la Información, Comunicación y Entretenimientos". *web.unicen.edu.ar*. Consultado o 2023-06-20.
4. ↑  "Dicionario ; microficha". *Real Academia Galega*. Consultado o 2023-06-20.
5. ↑  Pons, ACN / Cristian. "'Expo Bíblia' mostra un exemplar en microfitxa com el de la Bíblia que es va deixar a la superfície de la lluna - 17 febrer 2008". *El Punt Avui* (en catalán). Consultado o 2023-06-20.

Véxase tamén
------------

### Bibliografía

* KEEN, J.A. ROPER, M. (1984). *"Planning, equipping and staffing a document reprographic service: a RAMP study with guidelines" 92 p. (PGI/-84/WS/8)*. París: UNESCO.  / Dispoñíbel tamén en castelán "Planificación, equipamiento y dotación de personal de un servicio reprográfico de documentos: un estudio del RAMP con directrices" - UNESCO Digital Library
* KÖRMENDY, Lajos (1989). *Manual of archival reprography. Edited by, compilar by Ted. F. Powell, George Weill. Paris, etc.: ICA, 223 p*. Saur, ICA Handbooks series, vol. 5. 3598202776.

|  |  |
| --- | --- |
| Control de autoridades | 
* Wd: Q12498524
* AAT: 300028598
* BNCF: 5010
* BNF: 119323552
* EBID: ID
* FAST: 1019831
* GEC: 0123508
* GND: 4039211-9
* JSTOR: microfilms
* LCCN: sh85084838
* NKC: ph122853

 |